Okresná prokuratúra Nové Zámky 
F. Rákocziho 15, 940 44 Nové Zámky 1 	

Sp. zn. : 1 Pv 727/11/4404	Nové Zámky, 14.5.2014
EEČ : 2-33-64-2014

U Z N E S E N I E

Trestná vec:	obvinený XXXXX  
Prečin:	Poškodzovanie cudzej veci podľa § 246 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Nové Zámky
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 6.3.2012, spisová značka 1 Pv 727/11/4404, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
1.	 dňa  13.10.2011  v  čase  od  17.00  h  do  19.00  h  v  areáli  Základnej  školy na
Hlavnom námestí č. 14 v obci XXXXX s maloletým XXXXX, nar. 20.02.1998, fixkami popísal a pokreslil 4 biele časti parapetných dosiek plastových okien a 3 biele plastové časti dvojitých vonkajších plastových dverí na budove tejto základnej školy, čím spôsobil poškodenému Obecnému úradu XXXXX škodu vo výške 9,- €,

2.	 dňa  13.10.2011  v  čase  od  18.00  h  do 20.00 h v areáli Základnej školy Adolfa
Majtényiho na Hlavnom námestí č. 13 v obci XXXXX s maloletým XXXXX, nar. XXXXX čiernou fixkou popísal rôzne slová na bielu plastovú zárubňu vstupných dverí budovy telocvične, čím spôsobil poškodenému Obecnému úradu XXXXX škodu vo výške 5,- €.

Uznesením prokurátora Okresnej prokuratúry XXXXX zo dňa 6.3.2012, spisová značka 1 Pv 727/11/4404, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
24 mesiacov
Odôvodnenie:
Svojím uznesením sp. zn. 1 Pv 727/11 z 06.03.2012 som podľa § 216 odsek 1 Trestného poriadku podmienečne zastavil trestné stíhanie proti mladistvému obvinenému XXXXX pre prečin poškodzovania cudzej veci podľa § 246 odsek 1 Trestného zákona, ktorého sa dopustil tak, že:
1.	 dňa  13.10.2011  v  čase  od  17.00  h  do  19.00  h  v  areáli  Základnej  školy na
Hlavnom námestí č. 14 v obci XXXXX s maloletým XXXXX, nar. XXXXX fixkami popísal a pokreslil 4 biele časti parapetných dosiek plastových okien a 3 biele plastové časti dvojitých vonkajších plastových dverí na budove tejto základnej školy, čím spôsobil poškodenému Obecnému úradu XXXXX škodu vo výške 9,- €,

2.	 dňa  13.10.2011  v  čase  od  18.00  h  do 20.00 h v areáli Základnej školy Adolfa
Majtényiho na Hlavnom námestí č. 13 v obci XXXXX s maloletým XXXXX, nar. XXXXX čiernou fixkou popísal rôzne slová na bielu plastovú zárubňu vstupných dverí budovy telocvične, čím spôsobil poškodenému Obecnému úradu XXXXX škodu vo výške 5,- €.

Súčasne som podľa § 216 odsek 2 Trestného poriadku určil skúšobnú dobu na 2 roky. Toto uznesenie nadobudlo právoplatnosť dňa 17.03.2012.
V priebehu tejto skúšobnej doby, ako aj po jej skončení, som skúmal, či mladistvý obvinený XXXXX v tejto skúšobnej dobe vedie riadny život, to znamená, či sa v tejto skúšobnej dobe dopustil ďalšieho trestného činu alebo priestupku. V rámci toho som z GP SR vyžiadal na neho odpis registra trestov a z Okresného riaditeľstva Policajného zboru v Nových Zámkoch, Odboru poriadkovej polície, Obvodného oddelenia PZ vo Dvoroch nad Žitavou výpis z Ústrednej evidencie priestupkov MV SR.
Podľa odpisu registra trestov z GP SR z 15.04.2014 okrem uvedeného podmienečného zastavenia trestného stíhania nie je uvedený žiaden iný záznam na mladistvého obvineného XXXXX. Vo výpise z Ústrednej evidencie priestupkov MV SR z 14.04.2014 nie uvedený žiaden záznam na neho. Tieto skutočnosti nasvedčujú tomu, že mladistvý obvinený XXXXX v uvedenej skúšobnej dobe sa nedopustil žiadneho trestného činu a ani len priestupku. Preto konštatujem, že v tejto skúšobnej dobe viedol riadny život a osvedčil sa.
Podľa § 217 odsek 4 Trestného poriadku právoplatnosťou uznesenia o tom, že sa obvinený osvedčil, nastávajú účinky zastavenia trestného stíhania podľa § 9 odsek 1 písmeno e) Trestného poriadku. Podľa tohto ustanovenia trestné stíhanie nemožno začať, a ak už bolo začaté, nemožno v ňom pokračovať a musí byť zastavené, ak ide o osobu, proti ktorej sa skoršie stíhanie pre ten istý skutok skončilo právoplatným rozsudkom súdu alebo bolo právoplatne zastavené, podmienečne zastavené a obvinený sa osvedčil alebo sa skončilo schválením zmieru a zastavením trestného stíhania, ak rozhodnutie nebolo v predpísanom konaní zrušené.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Štefan Vízi
prokurátor